b"\n_START_ARTICLE_\nEnslavement of Beauty\n_START_SECTION_\nHistorie\n_START_PARAGRAPH_\nOle Alexander Myrholt (vokal) og Tony Eugene Tunheim (gitar, keyboard) stiftet bandet i januar, 1995. Den f\xc3\xb8rste demoen, Devilry and Temptation, ble spilt inn i 1998, og \xc3\xa5ret etter ble debutalbumet Traces O' Red gitt ut. P\xc3\xa5 det neste albumet, Megalomania, som kom i 2001, medvirker ogs\xc3\xa5 Asgeir Mickelson p\xc3\xa5 trommer, og Hans-Aage Holmen p\xc3\xa5 bass. Mere Contemplations, bandets tredje album, ble gitt ut i 2007. P\xc3\xa5 dette medvirker alle de opprinnelige medlemmene, Tunheim og Myrholt, samt en kvinnelig gjestevokalist, Lisa T. Johnsen._NEWLINE_15. januar 2009 gav bandet ut en seks-spors plate, The Perdition EP, p\xc3\xa5 INRI Unlimited. Den ble mikset og mastret av Henrik Ry\xc3\xb8s\xc3\xa4 i Studio MHQ, i Lule\xc3\xa5. En video til l\xc3\xa5ten \xc2\xabLush\xc2\xbb ble spilt inn i Bergen i l\xc3\xb8pet av v\xc3\xa5ren 2008, med Sten Brian Tunheim som regiss\xc3\xb8r. Den ble publisert p\xc3\xa5 Youtube samt p\xc3\xa5 bandets Myspace den 12. desember 2008_NEWLINE_Myrholt og Hans-Aage Holmen spiller ogs\xc3\xa5 i black metal-bandet Tremor."